ddrg/super_eurlex huggingface dataset:
Kommissionens forordning (EF) nr. 822/2000

af 19. april 2000

om anvendelse af en reduktionskoefficient på restitutionslicenser for varer, som ikke er opført i traktatens bilag I, som fastsat i artikel 6b i forordning (EF) nr. 1222/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved Kommissionens forordning (EF) nr. 2491/98(2), særlig artikel 8, stk. 3, første afsnit,

under henvisning til Kommissionens forordning (EF) nr. 1222/94 af 30. maj 1994 om faststættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I(3), senest ændret ved forordning (EF) nr. 701/2000(4), særlig artikel 6b, stk. 6 og 8, og

ud fra følgende betragtninger:

(1) For allerede udstedte licenser er der anmodet om eksportrestitutioner på i alt 305159263 EUR. Dette beløb sammenlagt med beløbene for ansøgninger, der er indgivet fra den 10. til den 14. april 2000, vil på årsbasis kunne medføre, at Kommissionen ikke kan opfylde sine forpligtelser i henhold til artikel 6b, stk. 8, i forordning (EF) nr. 1222/94.

(2) Derfor bør der anvendes en reduktionskoefficient på de licenser, der er ansøgt om i den pågældende uge, idet der tages hensyn til den beregningsmetode, der er nævnt i artikel 6b, stk. 3 og 4 -

UDSTEDT FØLGENDE FORORDNING:

Artikel 1

I perioden fra den 10. til den 14. april 2000 anvendes en reduktionskoefficient på 0,68 på beløbene i de licenser, der er ansøgt om.

Artikel 2

Denne forordning træder i kraft den 21. april 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. april 2000.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 309 af 19.11.1998, s. 28.

(3) EFT L 136 af 31.5.1994, s. 5.

(4) EFT L 83 af 4.4.2000, s. 6.
Kommissionens forordning (EF) nr. 848/2000

af 27. april 2000

om ændring af forordning (EF) nr. 1168/1999 om handelsnormer for blommer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1257/1999(2), særlig artikel 2, stk. 2, og

ud fra følgende betragtninger:

(1) I bilaget til Kommissionens forordning (EF) nr. 1168/1999 af 3. juni 1999 om handelsnormer for blommer(3) findes der en ikke-udtømmende liste over blommesorter med store frugter.

(2) Den norm for blommer, der anbefales af De Forenede Nationers Økonomiske Kommission for Europa, indeholder en ikke-udtømmende liste over blommesorter med store frugter, hvor der skelnes mellem sorter af Prunus domestica og sorter af Prunus salicina. For at opnå overskuelighed på verdensmarkedet bør den ikke-udtømmende liste over blommesorter med store frugter i bilaget til forordning (EF) nr. 1168/1999 derfor ændres.

(3) De i denne forordning fastsatte foranstaltninger er i overensstemmelse ed udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Den ikke-udtømmende liste over blommesorter med store frugter, der findes i afsnit VI ("Bestemmelser vedrørende mærkning") i bilaget til forordning (EF) nr. 1168/1999, affattes som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Den anvendes fra den første dag i den tredje måned efter at være trådt i kraft.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. april 2000.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 160 af 26.6.1999, s. 80.

(3) EFT L 141 af 4.6.1999, s. 5.

BILAG

"TILLÆG

1. Ikke-udtømmende liste over sorter med store frugter af Prunus domestica

>TABELPOSITION>

2. Ikke-udtømmende liste over sorter med store frugter af Prunus salicina

>TABELPOSITION>"
Kommissionens forordning (EF) nr. 2786/2000

af 19. december 2000

om ændring af forordning (EF) nr. 1623/2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår markedsmekanismer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), særlig artikel 33, og

ud fra følgende betragtninger:

(1) Artikel 63 i Kommissionens forordning (EF) nr. 1623/2000(2), ændret ved forordning (EF) nr. 2409/2000(3), indeholder regler for adgang til destillation som omhandlet i artikel 29 i forordning (EF) nr. 1493/1999, og i artiklens stk. 4 er det fastsat, på hvilke to datoer i hver måned medlemsstaterne skal meddele, hvor mange kontrakter der er indgået i forbindelse med den pågældende destillation. For at tage hensyn til ferieperioderne omkring jul i visse medlemsstater, bør datoen for den første meddelelse i januar måned udskydes.

(2) I artikel 100, stk. 2), litra b), første afsnit, i forordning (EF) nr. 1623/2000 er der fastsat visse maksimumsgrænser for det alkoholsvind, der kan accepteres i vindestillater på de forskellige stadier af oplagringen og transporten. Andet og tredje afsnit i samme stykke indeholder regler for kumulering af disse grænser. De pågældende regler er fejlagtige og bør derfor korrigeres.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I artikel 63, stk. 4, i forordning (EF) nr. 1623/2000 indsættes følgende:"I januar måned gives denne meddelelse dog den 10. i stedet for den 5."

Artikel 2

1. Artikel 100, stk. 2, litra b), andet afsnit, i forordning (EF) nr. 1623/2000 affattes således:"Den femte og/eller sjette procentsats kan kumuleres med den anden og den tredje procentsats."

2. Artikel 100, stk. 2, litra b), tredje afsnit, i forordning (EF) nr. 1623/2000 affattes således:"Den syvende og/eller ottende procentsats kan kumuleres med den fjerde procentsats."

Artikel 3

Denne forordning træder i kraft på dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. december 2000.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 194 af 31.7.2000, s. 45.

(3) EFT L 278 af 31.10.2000, s. 3.
Kommissionens forordning (EF) nr. 1576/2000

af 19. juli 2000

om tilføjelse i bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 1509/2000(2), særlig artikel 6, stk. 3 og 4, og

ud fra følgende betragtninger:

(1) Tyskland og Sverige har i overensstemmelse med artikel 5 i forordning (EØF) nr. 2081/92 indgivet ansøgninger til Kommissionen om registrering af geografiske betegnelser.

(2) Det er, som anført i artikel 6, stk. 1, i nævnte forordning, konstateret, at ansøgningerne er i overensstemmelse med forordningen, og at de indeholder alle de i artikel 4 nævnte oplysninger.

(3) Der er med henvisning til artikel 7 i forordning (EØF) nr. 2081/92 gjort indsigelse over for Kommissionen mod betegnelserne i bilaget til denne forordning efter offentliggørelsen i De Europæiske Fællesskabers Tidende(3), men de betragtes som ubegrundede og tages derfor ikke til følge. Indsigelserne beviser ikke i behørigt omfang, at betegnelserne ikke stemmer overens med de betingelser, der er fastsat i forordningen.

(4) Betegnelserne er derfor berettiget til optagelse i registeret over beskyttede oprindelsesbetegnelser og beskyttede geografiske betegnelser, og således også til beskyttelse i Fællesskabet som beskyttede geografiske betegnelser.

(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1338/2000(5) -

UDSTEDT FØLGENDE FORORDNING:

Artikel 1

De betegnelser, der er anført i bilaget til nærværende forordning, tilføjes i bilaget til forordning (EF) nr. 2400/96, og betegnelserne optages i registeret over beskyttede oprindelsesbetegnelser og beskyttede geografiske betegnelser om beskyttede geografiske betegnelser (BGB), jf. artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 2000.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EFT L 174 af 13.7.2000, s. 7.

(3) EFT C 263 af 17.9.1999, s. 4 og EFT C 250 af 2.9.1999, s. 3.

(4) EFT L 327 af 18.12.1996, s. 11.

(5) EFT L 154 af 27.6.2000, s. 5.

BILAG

VARER TIL KONSUM I TRAKTATENS BILAG I

Brød, wienerbrød, kager, kiks og andet bagværk samt konfekturevarer

TYSKLAND

Meißner Fummel (BGB)

SVERIGE

Skånsk spettkaka (BGB).
Kommissionens forordning (EF) nr. 1628/2000

af 24. juli 2000

om tredje berigtigelse af forordning (EF) nr. 1802/95 om tilpasning og ændring af de forordninger om mælk og mejeriprodukter, ved hvilke der før den 1. februar 1995 blev fastsat visse priser og beløb, hvis værdi i ecu er blevet tilpasset som følge af afskaffelsen af justeringsfaktoren for landbrugsomregningskurserne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992, om særlige foranstaltninger for visse landbrugsprodukter til fordel for Azorerne og Madeira(1), senest ændret ved forordning (EF) nr. 1257/1999(2), særlig artikel 10, og

ud fra følgende betragtninger:

(1) I bilaget til Kommissionens forordning (EF) nr. 1802/95(3), senest ændret ved forordning (EF) nr. 904/96(4), er der ved en kontrol opdaget en fejl, som bør rettes.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I bilaget til forordning (EF) nr. 1802/95 ændres beløbene vedrørende Kommissionens forordning (EØF) nr. 2219/92(5) således:

>TABELPOSITION>

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 2000.

På Kommissionens vegne

Franz Fischler

Medlem af Kommissionen

(1) EFT L 173 af 27.6.1992, s. 1.

(2) EFT L 160 af 26.6.1999, s. 80.

(3) EFT L 174 af 26.7.1995, s. 27.

(4) EFT L 122 af 22.5.1996, s. 4.

(5) EFT L 218 af 1.8.1992, s. 75.
Kommissionens forordning (EF) nr. 635/2000

af 24. marts 2000

om ændring af forordning (EF) nr. 2571/97 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), særlig artikel 10 og 15, og

ud fra følgende betragtninger:

(1) Det fastsættes i artikel 3, litra a), i Kommissionens forordning (EF) nr. 2571/97(2), senest ændret ved forordning (EF) nr. 494/1999(3), at de røbestoffer, der omhandles i bilag II til samme forordning, kan anvendes i de pågældende produkter med henblik på kontrol af disse produkters endelige anvendelsesformål. Da visse røbestoffer ikke har været anvendt i nogen tid i forbindelse med denne ordning, og da der ifølge bilag II kan anvendes andre stoffer, bør de pågældende røbestoffer afskaffes med henblik på forenkling, hvorved det også bliver muligt at forenkle kontrollen som følge af, at antallet af røbestoffer nedbringes. Røbestofferne er i øvrigt ved at blive evalueret på baggrund af udviklingen i den videnskabelige viden på området.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Punkt V i bilag II til forordning (EF) nr. 2571/97 udgår.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. marts 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 350 af 20.12.1997, s. 3.

(3) EFT L 59 af 6.3.1999, s. 17.
Kommissionens forordning (EF) nr. 820/2000

af 19. april 2000

om udstedelse af importlicenser for visse sukkerprodukter med EF-OLT-kumulation af oprindelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 91/482/EØF af 25. juli 1991 om de oversøiske landes og territoriers associering med Det Europæiske Fællesskab(1), senest ændret ved afgørelse 97/803/EF(2),

under henvisning til Kommissionens forordning (EF) nr. 465/2000 af 29. februar 2000 om beskyttelsesforanstaltninger over for indførsel fra de oversøiske lande og territorier af sukkerprodukter, som har EF-OLT-kumulation af oprindelsen(3), særlig artikel 2, stk. 2, og Kommissionens forordning (EF) nr. 2553/97 af 17. december 1997 om udstedelse af importlicenser for visse produkter henhørende under KN-kode 1701, 1702, 1703 og 1704 med AVS-OLT-kumulation af oprindelsen(4), særlig artikel 5, stk. 3, og

ud fra følgende betragtninger:

(1) Ifølge artikel 1 i forordning (EF) nr. 465/2000 kan der tillades EF/OLT-kumulation af oprindelse for produkter henhørende under KN-kode 1701, 1806 10 30 og 1806 10 90 inden for en mængde på 3340 t sukker i den periode, hvor nævnte forordning anvendes. I marts 2000 blev udstedt importlicenser for 3000 t sukker.

(2) Medlemsstaternes myndigheder har i april 2000 i overensstemmelse med forordning (EF) nr. 465/2000 modtaget tre ansøgninger om udstedelse af importlicenser for en samlet mængde, der overstiger den disponible mængde på 340 t.

(3) Det fastsættes i artikel 2 i forordning (EF) nr. 465/2000 i forbindelse med artikel 5, stk. 3, forordning (EF) nr. 2553/97, at hvis mængderne i licensansøgningerne overstiger den årlige mængde på 3340 t sukker, udsteder Kommissionen en forordning om fastsættelse af den ensartede nedsættelseskoefficient, der skal anvendes på alle indgivne ansøgninger, og suspenderer indgivelsen af nye ansøgninger i den tid forordningen anvendes.

(4) Kommissionen skal således i medfør af forordning (EF) nr. 465/2000 fastsætte nedsættelseskoefficienten for udstedelsen af importlicenserne og suspendere indgivelse af nye ansøgninger -

UDSTEDT FØLGENDE FORORDNING:

Artikel 1

De ansøgninger om importlicenser, der i henhold til artikel 2 i forordning (EF) nr. 465/2000 blev indgivet den 7. april 2000 for henholdsvis 2500 t, 750 t og 340 t sukker henhørende under KN-kode NC 1701 99 10, bevilges med 9,47075 % af den ønskede mængde.

Artikel 2

Indgivelsen af nye ansøgninger suspenderes i den periode, hvor forordning (EF) nr. 465/2000 anvendes.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. april 2000.

På Kommissionens vegne

Franz Fischler

Medlem af Kommissionen

(1) EFT L 263 af 19.9.1991, s. 1.

(2) EFT L 329 af 29.11.1997, s. 50.

(3) EFT L 56 af 1.3.2000, s. 39.

(4) EFT L 349 af 19.12.1997, s. 26.
Rådets forordning (EF) nr. 1336/2000

af 19. juni 2000

om ændring af forordning (EØF) nr. 2075/92 om den fælles markedsordning for råtobak

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, navnlig artikel 37,

under henvisning til Kommissionens forslag(1),

under henvisning til udtalelse fra Europa-Parlamentet(2), og

ud fra følgende betragtninger:

(1) I henhold til artikel 9, stk. 3, i forordning (EØF) nr. 2075/92(3) fordeles produktionskvoterne mellem producenterne i forhold til gennemsnittet af de mængder, der er leveret i de tre år, der går forud for året for den seneste høst.

(2) I henhold til artikel 9, stk. 4, i samme forordning kan medlemsstaterne inden udløbet af den fastsatte frist for indgåelsen af dyrkningskontrakterne foretage en overførsel af garantitærskelmængder til andre sortsgrupper i overensstemmelse med stk. 3. Den del af sætningen, der lyder "i overensstemmelse med stk. 3" stammer fra en bestemmelse, der anvendtes inden vedtagelsen af foranstaltningen til overførsel. Derfor bør henvisningen i stk. 4 til stk. 3 udgå. I betragtning af at overførslerne ikke kan foretages i overensstemmelse med stk. 3 uden at skade de producenter, som, idet de allerede har fået tildelt produktionskvoter i forhold til gennemsnittet af de mængder, der er leveret til forarbejdning i de tre år, der går forud for året for den seneste høst, anmoder om at få lov til at dyrke andre sorter for at kunne tilfredsstille efterspørgslen på markedet. Anvendelsen af henvisningen til stk. 3 ville medføre, at de overførte mængder fordeles mellem producenterne i forhold til gennemsnittet af de mængder, de har leveret i de tre år, der går forud for året for den seneste høst, uden at der tages hensyn til, at den producent, der anmoder om overførslen, har ret hertil.

(3) Den pågældende foranstaltning bør gælde fra 1999-høsten -

UDSTEDT FØLGENDE FORORDNING:

Artikel 1

I forordning (EØF) nr. 2075/92 affattes artikel 9, stk. 4, første afsnit, således:"Inden udløbet af den fastsatte frist for indgåelsen af dyrkningskontrakterne kan medlemsstaterne få tilladelse til at overføre garantitærskelmængder fra én sortsgruppe til en anden."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den gælder fra 1999-høsten.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 19. juni 2000.

På Rådets vegne

L. Capoulas Santos

Formand

(1) EFT C 108 af 7.4.1998, s. 87.

(2) Udtalelse af 15. marts 2000 (endnu ikke offentliggjort i EFT).

(3) EFT L 215 af 30.7.1992, s. 70. Senest ændret ved forordning (EF) nr. 660/1999 (EFT L 83 af 27.3.1999, s. 10).
Kommissionens forordning (EF) nr. 2451/2000

af 7. november 2000

om ændring af bilag XIV til forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), ændret ved Kommissionens forordning (EF) nr. 1622/2000(2), særlig artikel 43 og 46, og

ud fra følgende betragtninger:

(1) I henhold til stk. 4 i bilag V - C i forordning (EF) nr. 1493/1999 er det i år med usædvanligt ugunstige vejrforhold muligt at forhøje alkoholindholdet udtrykt i volumen med yderligere 1 %.

(2) I forordning (EF) nr. 1622/2000 fastsættes det i artikel 23, at år med usædvanligt dårlige vejrforhold er anført i bilag XIV suppleret med oplysning om vindyrkningszone, geografisk område og sort.

(3) På grund af usædvanligt dårlige vejrforhold i 2000 i vindyrkningszoner i Det Forenede Kongerige er det ikke inden for de grænser for forhøjelse af det naturlige alkoholindhold, som er fastsat i bilag V - E, muligt at fremstille den vin, som normalt efterspørges på markedet, og der bør derfor åbnes mulighed for, at den berørte medlemsstat kan tillade en forhøjelse af det naturlige alkoholindhold udtrykt i volumen med indtil 4,5 % vol., og det år, der er berørt af denne undtagelse, samt de tilhørende oplysninger bør opføres i bilag XIV til forordning (EF) nr. 1622/2000.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag XIV i forordning (EF) nr. 1622/2000 suppleres med følgende:

">TABELPOSITION>"

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. november 2000.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 194 af 31.7.2000, s. 1.